Thor Tharum

Thor Tharum (født 9. februar 1896 i Trondheim, død 20. desember 1988) var en norsk høyesterettsadvokat.

Tharum tok examen artium i 1914 og juridisk embedseksamen i 1920. Han var dommerfullmektig i Kristiansund 1920–1921, advokatfullmektig hos Johan Cappelen 1921-1922 og hos Andreas Claussen 1925–1925. Han hadde eget advokatkontor fra 1925, og fikk møterett for Høyesterett i 1930. Han var lagdommer ved Frostating 1945–1947 og sorenskriver i Namdal 1947–1966. Han arbeidet deretter som advokat i Namsos.

Tharum var førstekandidat for Nasjonal Samling i Kjøpstedene i Sør-Trøndelag og Nord-Trøndelag fylker ved stortingsvalget 1933. Under andre verdenskrig ble han arrestert av tyskerne anklaget for spionasje, og satt i fangenskap i Trondheim og på Grini fangeleir fra mars 1943 frem til frigjøringen.

Referanser 

Personer fra Trondheim kommune
Norske høyesterettsadvokater
Sorenskrivere
NS-politikere
Medlemmer av Nasjonal Samling
Nordmenn fra andre verdenskrig